Na temelju članka 26. Zakona o predškolskom odgoju i obrazovanju („Narodne novine“, broj 10/97., 107/07., 94/13., 98/19. i 57/22.), Odluke o raspisivanju natječaja za popunjavanje radnih mjesta u Dječjem vrtiću Zvončić Čepin od 14.03.2023. godine i članka 50. stavka 1. točke 10. Statuta Dječjeg vrtića Zvončić Čepin („Službeni glasnik Općine Čepin“, broj 13/22. i 23/22.), Upravno vijeće Dječjeg vrtića Zvončić Čepin, raspisuje

**NATJEČAJ**

**za prijam u radni odnos odgojitelja/ice**

**Broj traženih radnika**: 2

**Mjesto rada:** Čepin, Osječko-baranjska županija

**Vrsta zaposlenja**: na određeno, zamjena

**Radno vrijeme**: puno radno vrijeme

**Način rada**: 1. i 2. smjena

**Probni rad**: ne

**Smještaj**: Nema smještaja

**Naknada za prijevoz**: U cijelosti

**Natječaj vrijedi od**: 15.03.2023. godine

**Natječaj vrijedi do**: 23.03.2023. godine

Za prijam u radni odnos **odgojitelja/ice** kandidati/tkinje moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22) te članka 5. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine, broj 133/97).

Kandidati za odgojitelja djece mora ispuniti uvjet završenog studija odgovarajuće vrste za rad na radnome mjestu odgojitelja, a koji može biti:

1. završen preddiplomski sveučilišni studij,
2. završen preddiplomski stručni studij,
3. završen studij kojim je stečena viša stručna sprema u skladu s ranijim propisima,
4. završen diplomski sveučilišni studij,
5. završen specijalistički diplomski stručni studij.

Ako se na natječaj ne javi osoba koja ispunjava uvjete iz prethodnog stavka, poslove odgojitelja može obavljati osoba koja je završila učiteljski studij, i to: specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnoga odnosa stekne kvalifikaciju odgojitelja temeljem priznavanja stečenih ishoda učenja na studiju za učitelja i razlike programa za prekvalifikaciju ili dokvalifikaciju učitelja u svrhu stjecanja kvalifikacije odgojitelja.

Osoba iz prethodnog stavka prilikom prijave na natječaj dužna je dostaviti dokaz / dati Izjavu da nije bila zaposlena u sustavu predškolskog odgoja i obrazovanja na radnom mjestu odgojitelja (Izjava da nije bila zaposlena u sustavu predškolskog odgoja i obrazovanja na radnom mjestu odgojitelja pod materijalnom i kaznenom odgovornošću).

Pored navedenih uvjeta kandidati moraju ispunjavati i **opće uvjete** za prijem u radni odnos:

1. punoljetnost
2. hrvatsko državljanstvo
3. zdravstvena sposobnost za obavljanje poslova radnog mjesta

–  Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.

1. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19, 57/22).

Kao dokaz o ispunjavanju uvjeta za prijam u radni odnos kandidati moraju priložiti sljedeće dokumente:

1. životopis (vlastoručno potpisan),
2. zamolbu,
3. dokaz o hrvatskom državljanstvu (preslika važeće osobne iskaznice, domovnice ili putovnice),
4. presliku svjedodžbe o stečenoj stručnoj spremi,
5. elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje
6. kao dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju dostavljaju se sljedeći dokumenti (ne starije od 6 mjeseci):
	* uvjerenje nadležnog suda da se protiv kandidata **ne vodi kazneni postupak** prema članku 25. stavak 2. Zakona o predškolskom odgoju i obrazovanju,
	* uvjerenje nadležnog suda da se protiv kandidata **ne vodi prekršajni postupak** prema članku 25. stavak 4. Zakona o predškolskom odgoju i obrazovanju,
	* potvrdu nadležnog Centra za socijalnu skrb da kandidat **nema izrečenu mjeru za zaštitu dobrobiti djeteta** iz članka 25. stavak 10. Zakona o predškolskom odgoju i obrazovanju

Isprave se prilažu u izvorniku ili neovjerenom presliku.

Podnošenjem prijave na natječaj, pristupnici natječaja su izričito suglasni da Dječji vrtić Zvončić Čepin kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na natječaj se mogu prijaviti osobe oba spola.

Nepravodobne i nepotpune prijave neće se razmatrati.

Kandidat koji se poziva na pravo prednosti pri zapošljavanju prema pozitivnim propisima RH dužan je u prijavi za natječaj pozvati se na to pravio, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.

Nezaposlene osobe iz članka **102. stavak 1.,** redoslijedom točke a) do točke k), odnosno zaposlene osobe iz **stavka 2.** iste odredbe **Zakona o hrvatskim braniteljima iz Domovinskog rata i članovima njihovih obitelji** („Narodne novine“, broj 121/17, 98/19 i 84/21 – nastavno: ZOPHBDR), osim traženih dokaza o ispunjavanju uvjeta  ovog natječaja, u svrhu ostvarivanja prava prednosti pri zapošljavanju, prijavi su obvezni priložiti i dokaze propisane **člankom 103. stavak 1.** ZOPHBDR, dostupne na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku **9. Zakona o profesionalnoj rehabilitaciji i zapošljavanju osoba s invaliditetom** (NN 157/13, 152/14, 39/18 i 32/20), uz prijavu na natječaj dužni su, osim dokaza o ispunjavanju traženih uvjeta, priložiti i:

1. rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te
2. dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji  mogu ostvariti pravo prednosti pri zapošljavanju sukladno članku 48.f **Zakona o zaštiti vojnih i civilnih invalida rata** (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.

Informacije o načinu ostvarivanja prava prednosti pri zapošljavanju i propisima kojima je utvrđeno pravo pojedinih osoba na prednost pri zapošljavanju dostupne su na Internet stranici Ministarstva pravosuđa i uprave Republike Hrvatske, na sljedećoj poveznici:

<https://uprava.gov.hr/o-ministarstvu/ustrojstvo/3-uprava-za-sluzbenicki-sustav-1078/zaposljavanje/prednost-pri-zaposljavanju/738>

U prijavi (zamolbi) na natječaj navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj mobitela, e-mail adresa) i naziv radnog mjesta na koje se prijavljuje uz vlastoručni potpis te se prijavi prilažu svi prilozi.

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete oglasa, ne smatraju se kandidatima prijavljenim na oglas te će o tome biti obaviještene pisanim putem.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave na natječaj sa dokazima o ispunjavanju uvjeta podnose se preporučeno poštom ili osobno, u zatvorenoj omotnici, na adresu:

**Dječji vrtić Zvončić Čepin, Ulica grada Vukovara 2, 31431 Čepin,**

**s naznakom ''NE OTVARAJ – natječaj za odgojitelja/icu na određeno vrijeme, do povratka nenazočne radnice na rad u Dječjem vrtiću Zvončić Čepin''**

Natječaj će biti objavljen na mrežnim stranicama i oglasnim pločama Hrvatskog zavoda za zapošljavanje, na mrežnoj stranici i oglasnoj ploči Dječjeg vrtića Zvončić Čepin.

S kandidatima koji udovoljavaju formalnim uvjetima natječaja obavit će se intervju.

O rezultatima izbora kandidati će biti pismeno obaviješteni u roku 8 (slovima: osam) dana od donošenja Odluke o odabiru.

Upravno vijeće Dječjeg vrtića Zvončić Čepin zadržava pravo poništiti natječaj ili ne prihvatiti niti jednu ponudu bez obrazlaganja razloga poništenja ili neprihvaćanja.

KLASA: 112-02/23-01/01

URBROJ: 2158-12-1-04-23-1

U Čepinu, 14. ožujka 2023.

 **Predsjednica Upravnog vijeća**

 **Dječjeg vrtića Zvončić Čepin**

 **Marica Beraković, dipl. iur.**